अलकायदा के गढ़ पर हमला, 12 आतंकवादी ढेर  
यमन की वायुसेना के लड़ाकू विमानों ने दक्षिणी अबयान प्रांत में स्थित अलकायदा के कई गढ़ों पर मंगलवार को कई हमले किए।
यमन की वायुसेना के लड़ाकू विमानों ने दक्षिणी अबयान प्रांत में स्थित अलकायदा के कई गढ़ों पर मंगलवार को कई हमले किए। इन हमलों में कम से कम 12 आतंकवादी मारे गए और दर्जनों अन्य घायल हो गए। यह जानकारी एक सैन्य अधिकारी ने दी है।   समाचार एजेंसी सिन्हुआ के अनुसार, सैन्य अधिकारी ने नाम न जाहिर करने की शर्त पर कहा कि अबयान प्रांत के दूसरे सबसे बड़े शहर, जार में दो सफल हवाई हमले किए गए। यह शहर मई के अंत से ही आतंकवादियों के कब्जे में है। इस बीच एक अन्य सैन्य सूत्र ने कहा कि अलकायदा आतंकवादियों और सेना के बीच अबयान प्रांत की राजधानी जिंजीबार शहर के पूर्वी इलाकों में खबर लिखे जाने तक मुठभेड़ जारी रही।